als_Latn dik_Latn ron_Latn
Kryetari i Komunës Agim Veliu, i shoqëruar nga drejtori i Drejtorisë për Planifikim, Urban dhe Mbrojtje të Mjedisit Mehmet Gashi, gjatë ditës së sotme ka inspektuar punimet e rrugës në Lagjen Zuka në Llapashticë të Poshtme.
Kryetari Veliu para qytetarëve të Llapashticës tha se “Sot po shohim punimet të cilat po shkojnë drejt përfundimit, sipas programit që ka qenë i paraparë. Me asfaltimin e kësaj rrugëve ka ndryshuar gjendja dhe pamja e fshatit, si dhe kushtet e jetesës për banorët e kësaj lagje”.
Për realizimin e këtij projekti banori i kësaj lagjeje Sherif Jusufi e falënderoi kryetarin Veliu për këtë investim të qëlluar “ e gjithë lagjja kemi përfituar, por më së miri është bërë për nxënësit të cilët shkojnë në shkollë e ju ka lehtësuar shumë udhëtimi”.
Vlera e këtyre punimeve kapë shifrën prej 85.469.86 euro, kurse gjatësia e rrugës është 1 km e 340 m
Punimet po i kryen kompania SHPK “Papemburg+Adriani”.
als_Latn als_Latn als_Latn als_Latn als_Latn